PIIBEL ARMSAKS
Tänases saates "Piibel armsaks" räägime Vana Testamendi Joosepist.
Tänane pealkiri on "Joosep - sangarluse karmis koolis".
Isa, pühitse meid tões. Sinu Sõna on tõde! Aamen.
Joosep sündis sellisesse perre, kus olid sinu, minu ja meie lapsed.
Neli ema, üks isa ja kui tema sündis, siis oli juba 10 venda ees.
Kõik nad olid sündinud 10 aasta jooksul - kõik veel väikesed lapsed.
Aga kahjuks suri Joosepi ema siis, kui Joosep oli alles 7aastane.
Ta suri sünnitusel. Vaevalt keegi seletas väikesele poisile, mis
tegelikult juhtus. Oli see tema süü? Miks on isa nii äraolev?
Kes tema eest nüüd hoolitseb?
Sel viisil kasvatakse Piiblis kangelasi. Isa Jaakob tegi sama vea,
mille olid teinud tema vanemad - ta hellitas üht last teiste arvelt.
Miks liiguvad kasvatusvead sugupõlves edasi nagu pärandus?
Mis juhtub, kui isa ostab ühele lapsele paremad riided kui teisele?
Seda saame lugeda Piiblist. "ja ta /isa/tegi temale kirju kuue.
Kui ta vennad nägid, et nende isa armastas teda enam kui kõiki tema
vendi, siis nad vihkasid teda ega suutnud rääkida temaga sõbralikult."
Kui paljudes peredes on lõppude lõpuks viha pereliikmete vahel?
Peredes toimub rusikavõitlus? Või lausa nugadega, nagu lehest loeme?
Nii oli Jaakobi peres - seal vihati üksteist.
Me kõik mäletame Piibli ajaloost, kuidas see lemmikpoeg jõudis
orjusesse ja vangi. Kord läks ta vendadele toitu viima,
olles rõõmus, et sa minna nende juurde. Vennad viskasid ta esmalt
kuiva kaevu ja siis müüsid ta orjaks. 20 aasta pärast nad ütlesid:
"Me nägime venna hinge kitsikust, kui ta palus meilt armu."
Kujutage endale ette 17 aastat poissi, kes on olnud isa armastuses,
kelle ees on hiilgav tulevik. Ta võib jõuda isegi pere
ja suguvõsa peaks. Ja nüüd kõnnib ta alusriietes, kuna pealmise kirju
kuue võtsid vennad enesele. Ta on seotud kaameli külge.
Pikk reis Egiptusesse. Ta oli šokis ja esialgu ei mõistnud juhtunut.
Kui talle jõudis toimunu kohale, siis tõusis viha ta südamesse.
Miks mu vennad minuga nii tegid?
Kui paljud meist võitlevad vihaga? See on inimkonna suurim probleem.
Ükski meist ei pääse sellest, et meid koheldakse vääralt.
Joosep jõudis esmalt orjusesse ja seejärel vangi. Aga ta ei loobu!
Ta on uues kultuuris, ta ei mõista keelt; imelised ehitised, mida ta
polnud isa telgis näinud. Ta pääses vaarao hoovkondlase Pootifari
majapidamisse tööle. Usun, et ta karjäär algas nii, et hommikul
anti talle luud kätte ja öeldi: "Mine puhasta peldikuid!".
Tema tööoskused pandi proovile. Siis kontrolliti poisi ausust:
jäeti mingi väike asi laua peale ja jälgiti, kas see kaob sealt.
Siis saadi aru, et ta ongi aus ja osav poiss. Joosep ei anna alla.
Arvan, et ta nuttis igal ööl, igatsedes isa järele ja küsides:
Jumalalt: "Miks kõik see pidi minuga juhtuma? Kas ma pääsen koju?"
Siinkohal saab öelda, et Issand oli Joosepiga.
Ta õnnistas kõiki Joosepi töid. Selline on Piibli eduteoloogia:
inimene teab orjuses ja vangis olles, et Issand on temaga ja aitab.
Joosep teadis kindlasti seda tõotust, mille sai ta isa, kui ta põgenes oma
venna viha eest. "Ja vaata, mina olen sinuga ja hoian sind kõikjal,
kuhu sa lähed, ning toon sind taas sellele pinnale, sest ma ei jäta
sind maha, kuni olen teinud, mis ma sulle olen öelnud!"
Öeldakse, et Issand on Joosepiga, siis Issand on meiega kogu aeg,
aga Tema ligiolu on meiega Sõnas ja sakramentides.
Issand on seal, kus on Piibel, nii nagu Joosepil oli Jumala tõotus.
Issandon kindlasti ligi seal, kus on ristimine ja armulaud.
Selles ei tarvitse kahelda.
Nii võis Joosep suunata oma energia töö, keele ja kultuuri õppimisele.
Ja vaata imet! Enne 25ndat eluaastat oli ta kogu Pootifari majapidamise
juhtiv ori. Kindlasti oli seal neid orje, kes olid majas töötanud kauem,
kes olid vanemad ja kogenumad, aga Joosep edestas neid kõiki.
Nüüd, kui elu hakkas sujuma, juhtus teine õnnetus. Majaperenaisele
hakkas noor ori meeldima. Oma raamatus "Kangelased ja argpüksid"
räägin ka Joosepist. Selle eessõnas on mõte, mis sobib
Joosepiga:"Kangelaseks saamisel peab mees loobuma himude rahuldamisest.
Miski muu ei tee meest vastutus- tundetumaks, kui juhuseks.
Kes võidab võitluse seksuaalelus, see võidab ka teistel elualadel.
Kes loobub võitlusest, alistudes himule, jääb alati poisikeseks.
Naistemees on tõelise kangelase karikatuur.
Porno kasutaja ei ole naise südame vallutaja.
Enesevalitsust õppinud mees oskab käsitleda pettumusi abielus,
mitte ei põgene nende eest."
Joosep osutus selliseks kangelaseks. Ta hakkas vastu proua võrgutustele,
kuigi ta oli selles eas, kus hormoonid möllavad.
Igapäevaselt vastu pannes ta karastus. Sellest hoolimata valetas
Pootifari naine tema kohta ja ta sai karistuse, mille saab oma isanda
abielu rikkunud mees. Ta heideti vangi.
Ka siis ei küsinud ta: "Issand, kus Sa oled? Miks Sa lased minuga
niiviisi toimida?" Taas sai Joosep kogeda, et Issand on Temaga.
Taas ta tegi sellises olukorras kõik võimaliku ja õppis seal nii
mõndagi tähtsat asja, mida tal läks hilisemas elus vaja.
Vangipõlvest sai tema kõrgkool. Seal olid paljud kõrgelt haritud
inimesi, see oli poliitiline vangla. Kindlasti õpetasid kõrgest soost
vangid Joosepile kõike, mida ta hilisemas elus vajas.
Kindlasti mäletame, kuidas Joosep tõusis Egiptuse peaministriks.
Ta sai kauni naise, keda tal tuli kaua oodata ja hea töökoha.
Ta suutis päästa tegelikult kogu Lähis-Ida näljakatastroofist.
Joosep mõistis, miks Issand oli ta Egiptusesse juhatanud.
Oma kahele pojale andis ta järgmised nimed: Manasse - "Jumal on mind
lasknud unustada kõik mu vaeva ja kogu mu isakoja." ja Efraim,
mis tähendab "Jumal on mind teinud viljakaks mu viletsusemaal!"
Mäletame seda, millised olid Joosepi vennad, kui nad tulid vilja ostma.
Joosep süüdistas neid maakuulamises. Ta pani nad vanglasse 3 päevaks
ja jättis Siimeoni pantvangiks. Usun, et sel korral plahvatas
Joosepi sees viha veel viimast korda. Ta uskus, et oli kibedusest
üle saanud, aga see tuli veel välja. Ja veel kord pani ta vennad proovile,
kui need tulid sinna Benjaminiga, et väikevend hundile sööta.
Ta taipas, et see pole enam nii. Vennad ütlesid, et nad ei lähe koju
ilma Benjaminita. Nad ei suuda vaadata isa kurbust.
Seejärel kaotas Joosep enesevalitsuse ja andis nuttes vendadele teada,
et ta on Joosep. Aga mida räägib siin Piibel? See on kangelaslik.
"Mina olen Joosep, teie vend, kelle te müüsite Egiptusesse. Aga nüüd
ärge kurvastage ja ärgu süttigu teil isekeskis viha, et müüsite mind
siia, sest teie elu säilitamiseks läkitas Jumal mind eele."
Joosep ütleb kolm korda, et see on Jumala tegu, mitte nende.
Sõber, kas sina saad seda öelda inimese kohta, kes hävitab su elu?
See ei olnud tema, vaid Jumal?!
Siin me näeme inimest, kes võtab kannatused Issanda käest vastu.
Kas see polnud mitte Jumal, kes juhatas ta Egiptusesse,
päästma kogu Lähis-Ida ja Messia sugupuu näljasurmast?
Joosep on Jeesuse eelpildiks - vend, kes annab andeks.
Kui me anname teisele andeks tema väärteod, siis me siiski kannatame
tagajärgede all, mis tulid selle teo tulemusena. Ja ikkagi ütleme, et
me ei pea viha sellepärast. Kui sul pole ühtegi inimest, kes sulle
annaks andeks ja kes võtaks sind vastu sellisena, nagu sa oled,
siis on sul selline vend - Jeesus.
Jeesus ise kasutas sõna "vend" oma ülestõusmise hommikul.
Saabub aeg, mil Joosepil on aeg surra. Ta on 110aastane.
Ta teeb oma elu suurima kangelasteo. Sellest räägib Heebrealaste kiri:
"Usus tuletas Joosep oma elu lõpul meelde Iisraeli laste lahkumist
ja andis käsu oma luude kohta."
Teisisõnu ütles Joosep, et võtke mu luud kaasa, need tuleb ära viia.
Mis imelik kangelastegu see on?
Meenutagem, milliseid hauatähiseid ehitasid egiptlased endile.
Vaaraod ehitasid püramiide - kõik Kuningate oru ehitised!
Aga ka kõrgklass ehitas kenasid mälestusmärke.
Prominentide teod uuristati nende obeliski pinnale.
Joosep ei tahtnud midagi sellist. Tema soovis, et tema luud saaks
maetud tõotatud maa mulda.
Miks selline tegu oli kangelaslik?
Sellepärast, et sellega näitas Joosep, et temale on Jumala riik
tähtsam kui Egiptuse riik. Ta andis keisrile, mis on keisri oma ja
Jumalale, mis on Jumala oma.
Joosep pidas vastu pikad orjuse ja vangla aastad, kuna ta uskus
tulevast Jumala Kuningriiki.
Ja sellepärast suudad sinagi välja kannatada kõik, mis sulle juhtub,
kui usud Jeesusesse ja Tema igavesse Kuningriiki.
Lisainfo: www.ilosanomapiiri.fi
Tõlge: Merle Sibola